മരംമുറി പുതിയ ഡാം അട്ടിമറിക്കാന് തൊടുപുഴ: മുല്ലപ്പെരിയാറില് മരങ്ങള് മുറിക്കാന് അനുവദിച്ചത് പുതിയ ഡാം എന്ന കേരളത്തിന്റെ ആവശ്യം അട്ടിമറിക്കാനാണെന്ന് യു.ഡി.എഫ് ജില്ലാ ചെയര്മാന് എസ് അശോകനും കണ്വീനര് എം.ജെ ജേക്കബും പറഞ്ഞു. ജലനിരപ്പ് 152 അടി ആക്കുമെന്ന തമിഴ്നാട് മന്ത്രിമാരുടെ പ്രഖ്യാപനത്തിന്റെ ഗൗരവം കണക്കാക്കാതെയാണ് കേരള സര്ക്കാര് മരം മുറിക്ക് അനുവാദം നല്കിയത്. തീരുമാനം സുപ്രീം കോടതിയിലെ കേസില് കേരളത്തിന്റെ വാദങ്ങള് ദുര്ബലപ്പെടുത്തും. കേരള സര്ക്കാരും തമിഴ്നാട് സര്ക്കാരും ഒത്തു കളിക്കുകയാണ്. ജലനിരപ്പ് 152 അടി എത്തിയാല് തേക്കടിയും പരിസര പ്രദേശങ്ങളും വനവും എല്ലാം വെള്ളത്തിനടിയിലാകുമെന്ന് നേതാക്കള് പറഞ്ഞു.